[{"text_idx": "#000004", "text": "canoloesol, cerddoriaeth fyw, choir, cymuned, Pererindod"}, {"text_idx": "#000007", "text": "Gwyn Ferns 4ydd a 5ed Mehefin"}, {"text_idx": "#000008", "text": "Bydd y digwyddiad hwn yn ddathliad cymunedol go iawn, ac yn nodi penllanw\u2019r prosiect Cysylltiadau Hynafol wrth iddo dynnu i\u2019w derfyn yr haf hwn."}, {"text_idx": "#000009", "text": "Ysbrydoliaeth Cysylltiadau Hynafol oedd y cyfeillgarwch rhwng Sant Aeddan a Dewi Sant. Mae Gw\u0302yl Ferns wedi mabwysiadu\u2019r thema hon a\u2019r nifer o fythau a chwedlau a rennir gennym ac yn dod a\u0302 hi\u2019n fyw yn y ffordd mwyaf ysblennydd gyda gorymdaith o bypedau anferth, cerddoriaeth, perfformiadau canoloesol, talent leol a mwy."}, {"text_idx": "#000011", "text": "Fe welwch chi byped 12 troedfedd o Dewi Sant wedi dod o Sir Benfro; anghenfil mo\u0302r yn cynrychioli Sant Aeddan yn croesi i Gymru a chwch gwenyn enfawr a haid o wenyn yn cynrychioli Sant Aeddan yn gadael Cymru gyda bendith Dewi a sefydlu\u2019r fynachlog yn Ferns. Gallwch ddisgwyl hyn i gyd a mwy yng Ngorymdaith Gw\u0302yl Ferns fydd yn plethu ei ffordd i\u2019r castell am hanner dydd ar gyfer digwyddiadau\u2019r dathlu."}, {"text_idx": "#000012", "text": "Bydd yr Horsemen of E\u0301ire, a fydd yn marchogaeth gyda\u2019r orymdaith mewn gwisgoedd canoloesol, yn creu\u2019r naws ar gyfer y dathliadau i ddilyn yn y castell. Yn arwain yr orymdaith fydd Bloco Garman, band drymio Celtaidd lleol."}, {"text_idx": "#000014", "text": "Dysgwch fwy am hyn a beth arall sy\u2019n digwydd ar gyfer Gw\u0302yl Ferns ar Facebook"}, {"text_idx": "#000015", "text": "neu ar wefan pentref Ferns"}, {"text_idx": "#000019", "text": "Caminos Creadigol Byr yn Sir Benfro"}, {"text_idx": "#000021", "text": "Caminos Creadigol Bach yn Sir Benfro"}, {"text_idx": "#000026", "text": "mae talu sylw yn fath o sicrhau cydbwysedd a\u0302\u2019r byd byw, gan dderbyn rhoddion a\u0302 llygaid agored a chalon agored(Robin Wall Kimmerer)"}, {"text_idx": "#000027", "text": "Bydd Ailsa\u2019n cynnig arferion syml o\u2019i phecyn wildfeet i wella presenolrwydd, ymwybyddiaeth ofalgar a\u2019r dychymyg. Mae\u2019r arferion hyn yn tynnu sylw at yr holl leisiau a doethineb sydd ar gael i ni yn yr amgylchedd/byd byw, y gellir \u2018mynd a\u0302 nhw adref\u2019 er mwyn cyfoethogi eich profiad o gerdded a phererindod. Mae hyn yn aml yn golygu rhoi rhai o\u2019n ffyrdd arferol o ymateb o\u2019r neilltu er mwyn caniata\u0301u i\u2019n perthynas a\u0302 natur ac a\u2019n gilydd ymddangos yn llawnach. Yn chwareus ac o ddifrif, byddwn yn archwilio cerdded ac ysgrifennu, yn cynnwys gwahanol ffyrdd o dalu sylw, ac yn cynnwys agwedd benodol Ailsa at \u2018gerdded gyda chwestiwn\u2019."}, {"text_idx": "#000029", "text": "Darganfod Lleisiol a Cha\u0302n gyda Suzi"}, {"text_idx": "#000031", "text": "Gan ddefnyddio ei hyfforddiant lleisiol, ei dawn gerddorol a\u2019i phrofiad o fyrfyfyrio, mae Suzi\u2019n eich gwahodd i ddechrau ymchwiliad i \u2018lais\u2019 \u2013 mewn ymateb i\u2019n gwlad a hanfod pererindod/camino. Cyfieithiad Camino yw \u201cy llwybr\u201d neu \u201cy ffordd\u201d, ac mae Suzi\u2019n aml wedi canfod bod y llais, a chanu yn arbennig, wedi bod yn llwybr neu\u2019n ffordd i ddarganfod a dyfnhau perthynas a\u0302 chi\u2019ch hun, ag eraill, ac a\u0302\u2019ch amgylchedd. Mae hwn yn weithdy hwyliog a chynhwysol, ar gyfer POB llais. Gallwch ddisgwyl ymarferion lleisiol, archwiliadau dychmygus o wead a tho\u0302n lleisiol, cylchoedd rhannu, gemau byrfyfyr hwyliog, a chanu harmoni\u0308au twymgalon gyda\u2019ch gilydd yn y gwyllt!"}, {"text_idx": "#000032", "text": "Cost \u2013 mae\u2019r gost ar raddfa symudol o \u00a345-\u00a390 am bob diwrnodneu\u2019r ddau weithdy am \u00a380-\u00a3170, a chofiwch ddal i gysylltu a\u0302 ni os na allwch chi fforddio\u2019r gost."}, {"text_idx": "#000039", "text": "\u201cI gefnogi\u2019r prosiect hwn, rydym yn falch iawn o allu cynnig swyddi llawn amser i ddau Swyddog Pererindod, un yn Wexford ac un yn Sir Benfro. Bydd y swyddogion pererindod hyn yn cael cyfle proffesiynol prin i ysbrydoli pobl, pererinion, cymunedau a busnesau i gael manteision pererindod. Bydd y llwybr pererindod yn creu gwaddol parhaus i\u2019r ddwy gyrchfan pererinion hynod hon drwy adfywio cymunedau, denu pererinion a sicrhau traddodiad diwylliannol modern hir ei barhad."}, {"text_idx": "#000040", "text": "Rydyn ni\u2019n chwilio am ddau berson arbennig sy\u2019n adnabod yr ardal a\u2019i phobl yn dda, i gynllunio a chyflwyno rhaglen bererindod lawn ac ysbrydoledig trwy drafod a\u0302 phobl o bob cymuned, a datblygu gweithredu cymunedol a dan arweiniad gwirfoddolwyr.\u201d"}, {"text_idx": "#000041", "text": "Mae\u2019r swydd ddisgrifiadau a\u2019r drefn ymgeisio i\u2019w gweld yma: "}, {"text_idx": "#000043", "text": "Dyddiad cau ar gyfer ceisiadau 3 Ionawr 2022"}, {"text_idx": "#000045", "text": "digwyddiad cymunedol, Gwisgoedd canoloesol, hanes, treftadaeth"}, {"text_idx": "#000050", "text": "Yn gweithio ochr yn ochr ag Ymddiriedolaeth Pererindod Prydain ac yn cynrychioli diddordeb Iwerddon yn y prosiect mae Pilgrim Paths Ireland. Dywedodd y Cadeirydd John G O\u2019Dwyer ei fod yn: \u201cfalch iawn o fod yn rhan o\u2019r ti\u0302m sydd a\u0302\u2019r dasg o ddatblygu llwybr pererinion fel rhan o\u2019r prosiect Cysylltiadau Hynafol a fydd yn coffa\u0301u taith Aeddan Sant yn y 6ed ganrif i astudio fel disgybl i Dewi Sant yng Nghymru.\u201d Mae\u2019n credu y bydd y prosiect yn adfywio\u2019r hen gysylltiadau rhwng cymunedau yn Sir Benfro a Wexford drwy ddefnyddio treftadaeth gyffredin i rannu gwybodaeth, profiad a sgiliau lleol. \u201cDylai\u2019r llwybr pererinion newydd olygu llawer o wariant ychwanegol i Wexford a Sir Benfro a thynnu sylw at y dreftadaeth gyfoethog sydd gan y ddwy ardal i\u2019w chynnig i ymwelwyr,\u201d"}, {"text_idx": "#000051", "text": "Hefyd yn ymuno a\u0302\u2019r ti\u0302m bydd dau gwmni nid-er-elw o Orllewin Cymru. Mae Journeying wedi bod yn mynd a\u0302 grwpiau bach o bererinion ar deithiau cerdded tywys i rannau mwy pellennig Prydain ac Iwerddon ers dros ddeng mlynedd ar hugain. Mae Guided Pilgrimage yn cynnig pererindodau Celtaidd undydd neu sawl diwrnod sy\u2019n creu gofod i bobl ailgysylltu\u2019r corff a\u2019r enaid drwy\u2019r tirweddau Celtaidd gwyllt a hardd."}, {"text_idx": "#000052", "text": "Yn dilyn ymgynghoriad cymunedol ac ymchwil marchnad, enw\u2019r llwybr fydd Llwybr Pererindod Wexford-Sir Benfro Mae\u2019r arbenigwyr marchnata cyrchfan o Gaerdydd, Heavenly, ynghyd a\u0302 chwmni dylunio graffeg Orchard wedi creu brand unigryw ar gyfer y llwybr a fydd yn ysbrydoli ymwelwyr o\u2019r DU, Iwerddon a thramor i fod yn bererinion a chael profiad a allai newid eu bywydau. Bydd y brandio\u2019n cynnwys arwyddion ar y llwybr, mapiau a thaflenni yn ogystal a\u0302 phasbortau pererinion ac ap pererinion."}, {"text_idx": "#000053", "text": "Bydd y llwybr ar agor i\u2019r cyhoedd yn 2023 ar gyfer teithiau tywys a hunan-dywys. Mae yna nifer o gyfleoedd i gymryd rhan mewn pererindodau undydd ar y llwybr newydd."}, {"text_idx": "#000054", "text": "Am fwy o wybodaeth ewch i:"}, {"text_idx": "#000055", "text": "Mae hwn yn llwybr sy\u2019n cael ei ddatblygu ac ar hyn o bryd mae\u2019n mynd drwy broses achredu Sport Ireland. Er bod rhai rhannau o\u2019r llwybr ar Lwybrau Cerdded achrededig Wexford (Ferns Village, Oulart Hill, Three Rocks Trail a Carne i Rosslare), mae pob rhan arall o lwybr Llwybr Pererindod Wexford-Sir Benfro eto i\u2019w hachredu. Felly, nid yw Cyngor Sir Wexford a\u2019i bartneriaid datblygu llwybr yn derbyn cyfrifoldeb ac nid ydynt yn atebol am unrhyw golled, difrod neu anaf a all ddigwydd a dylai pob defnyddiwr a chyfranogwr gymryd pob gofal angenrheidiol i fodloni eu hunain yngly\u0302n ag addasrwydd a diogelwch y llwybr."}, {"text_idx": "#000057", "text": "digwyddiad cymunedol, Gwisgoedd canoloesol, hanes, Pererindod, treftadaeth"}, {"text_idx": "#000058", "text": "Ceisiadau yn eisiau ar gyfer cyflwyno prosiect celfyddydau cyfranogol FINALE"}, {"text_idx": "#000059", "text": "No Comments on Ceisiadau yn eisiau ar gyfer cyflwyno prosiect celfyddydau cyfranogol FINALE"}, {"text_idx": "#000061", "text": "Mae cyfanswm gwerth \u20ac50,000 ar gael ar gyfer y comisiwn hwn. Rhaid i un unigolyn neu sefydliad arweiniol wneud cais, ond rhaid i gynigion fod a\u0302 phartner(iaid) trawsffiniol cydweithredol fel bod posibl i\u2019r prosiect gael ei gyflawni\u2019n gyfartal rhwng y ddau ranbarth a rhaid i\u2019r gyllideb gyflawni adlewyrchu hyn."}, {"text_idx": "#000062", "text": "Nodau allweddol y prosiect yw annog ymwelwyr rhyngwladol i\u2019r ddau ranbarth a chyflwyno prosiect terfynol uchelgeisiol, atyniadol, trawiadol ar gyfer cymunedau lleol Gogledd Wexford a Gogledd Sir Benfro sy\u2019n gwella ac yn cadarnhau ymhellach eu hanes a\u2019r cysylltiadau rhyngddynt."}, {"text_idx": "#000063", "text": "Croesewir ceisiadau gan sefydliadau ac unigolion sy\u2019n byw yn Sir Benfro neu Wexford yn ogystal a\u0302\u2019r rhai y tu allan i ardal y prosiect, fodd bynnag mae\u2019n rhaid i\u2019r ymgeisydd allu dangos model cyflawni llwyddiannus sy\u2019n ystyried eu lleoliad daearyddol, yn ogystal a\u0302\u2019r gofyniad i sicrhau effaith gyfartal a hygyrchedd i gyfranogwyr yn Sir Benfro a Wexford."}, {"text_idx": "#000064", "text": "Prosiect celfyddydau FINALE Gwanwyn 2023"}, {"text_idx": "#000065", "text": "Gwahodd dyfynbrisiau \u2013 Datblygu cynhyrchion twristiaeth sy\u2019n gysylltiedig a\u0302 Phererindod"}, {"text_idx": "#000068", "text": "Disgwylir i ddyfynbrisiau fod tua \u20ac10,000-15,000 ac rydym yn anelu at weithio gyda thua 4-6 o fusnesau bach, unigolion hunangyflogedig neu fentrau cymdeithasol. Nod y cynllun yw cefnogi busnesau lleol i adfer o effaith economaidd COVID-19 a datblygu cynhyrchion twristiaeth newydd a fyddai\u2019n cael eu targedu at bererinion cenedlaethol a rhyngwladol posibl."}, {"text_idx": "#000069", "text": "Rhaid gwario\u2019r arian sydd ar gael ar gostau refeniw (ee amser staff, costau teithio, deunyddiau, cynhyrchion ar raddfa fach, a nwyddau anniriaethol fel deunydd marchnata) ac nid costau cyfalaf (fel gwelliannau strwythurol i adeiladau neu greu strwythurau newydd). Nid yw offer technolegol ar raddfa fach, strwythurau dros dro a deunyddiau i wella lleoliad fel paent yn cael eu hystyried fel cyfalaf."}, {"text_idx": "#000070", "text": "Er mwyn gwneud cais, mae\u2019n rhaid i chi a/neu eich busnes fod wedi\u2019ch lleoli yng Ngorllewin Cymru NEU mae\u2019n rhaid i chi allu dangos y bydd y cynnyrch y byddwch yn ei ddatblygu\u2019n cael effaith gadarnhaol amlwg ar economi Sir Benfro. Ardaloedd Wdig, Abergwaun a Thyddewi yng Ngogledd Sir Benfro sydd agosaf at lwybr y bererindod, ac felly mae croeso arbennig i gynhyrchion a fyddai\u2019n cael effaith ar yr ardaloedd hyn. Gall y cynhyrchion hyn fod yn benodol i Sir Benfro neu gallen nhw fod yn drawsffiniol eu natur, neu gallan nhw gynnwys cydweithredwyr o ardal Wexford"}, {"text_idx": "#000073", "text": "Gwnewch yn siw\u0302r eich bod wedi cynnwys y ffurflen Gwybodaeth i\u2019r Sawl sy\u2019n Tendro a\u2019r holl ddogfennau eraill y gofynnwyd amdanyn nhw ac e-bostiwch eich cais fel un ddogfen PDF at ruth.jones@pembrokeshire.gov.uk"}, {"text_idx": "#000074", "text": "Cysylltwch a\u0302 ruth.jones@pembrokeshire.gov.uk am ragor o wybodaeth."}]